Lauaarvuti
Lauaarvuti (ingl desktop computer) on personaalarvuti, mis on mõeldud kasutamiseks kindlas asukohas kodus või kontoris. Lauaarvuti põhiosad on keskseadet sisaldav arvutikorpus, kuvar, klaviatuur ja hiir. Keskseade ja kuvar võivad paikneda ühises korpuses. Lauaarvutite kui paiksete andmetöötlusseadmete asemel kasutatakse tänapäeval peamiselt mitmesuguse suuruse ja kasutusvõimalustega kaasaskantavaid akutoitel süle- ja tahvelarvuteid.